PNL mizează pe Florin Cîțu pentru funcția de premier la consultările de la Cotroceni.
Propunerea PNL pentru funcția de premier la consultările de la Palatul Cotroceni va fi Florin Cîţu. Decizia a fost luată în unanimitate în ședința Biroului Executiv National.
Partidul Național Liberal a decis în ședința Biroului Executiv National, de joi seara, ca nominalizarea PNL, pentru funcția de prim-ministru, la consultările de luni, de la Palatul Cotroceni, să fie Florin Cîţu, prim-ministrul interimar, președintele PNL.Decizia a fost luată în unanimitate.Delegația care va reprezenta PNL la consultările convocate de președintele României este formată din președintele PNL, Florin Cîţu, şi prim-vicepreședinții Rareș Bogdan, Gheorghe Flutur, Lucian Bode şi Iulian Dumitrescu.Programul de consultări transmis de Administrația Prezidențială:Ora 12:00 – Partidul National Liberal (PNL);Ora 13:00 –Partidul Social Democrat (PSD);Ora 14:00 – Uniunea Salvați România (USR);Ora 16:00 – Alianța pentru Unirea Românilor (AUR);Ora 16:30 – Uniunea Democrată a Maghiarilor din România (UDMR);Ora 17:00 – Minorități naționale reprezentate în Parlament.